Ministru kabineta noteikumu

**„Grozījumi Ministru kabineta 2006.gada 17.janvāra noteikumos Nr.61 „Noteikumi par Zāļu valsts aģentūras publisko maksas pakalpojumu cenrādi””** projekta sākotnējās ietekmes novērtējuma ziņojums

(anotācija)

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums |  Saskaņā ar Likuma par budžetu un finanšu vadību 5.panta devīto daļu Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu. |
|  2. |  Pašreizējā situācija un problēmas |  Šobrīd Zāļu valsts aģentūra, sniedzot publiskos maksas pakalpojumus, piemēro cenrādi atbilstoši Ministru kabineta 2006.gada 17.janvāra noteikumiem Nr.61 „Noteikumi par Zāļu valsts aģentūras publisko maksas pakalpojumus cenrādi” (turpmāk – noteikumi Nr.61). Cenrādī ir nepieciešams veikt grozījumus šādu apstākļu dēļ:1) atbilstoši 2006.gada 9.maija noteikumu Nr.376 „Zāļu reģistrēšanas kārtība” 142.punktam (Ministru kabineta 2010.gada 1.novembra. noteikumi Nr.1019) attiecībā uz iesniegumiem par izmaiņām nacionālajā reģistrācijas procedūrā reģistrētajās zālēs (kuras nereģistrē savstarpējā atzīšanas procedūrā vai decentralizētā procedūrā) vai paziņojumiem, kuri ir iesniegti Zāļu valsts aģentūrā un par kuriem līdz 2011.gada 20.janvārim nav pieņemts šo noteikumu 11.punktā minētais lēmums, ar 2011.gada 20.janvāri jāpiemēro šo noteikumu IX nodaļu „Nelielas I A un I B tipa izmaiņas reģistrācijas dokumentācijā”, 76., 77., 78., 79., 80., 81.punktu un 7. un 8.pielikumu, kas maina kārtību reģistrētu zāļu dokumentācijas izmaiņu iesniegšanai valsts kompetentajā iestādē. Minētie grozījumi tika veikti sakarā ar Eiropas Komisijas 2008.gada 24.novembra Regulas (EK) Nr.1234/2008 par izmaiņu izskatīšanu cilvēkiem paredzētu zāļu un veterināro zāļu tirdzniecības atļauju nosacījumos stāšanos spēkā 2010.gada janvārī. Sākot ar 2010. gada 1.janvāri savstarpējās atzīšanas procedūrā reģistrētām zālēm un sākot ar 2011.gada 20.janvāri nacionālā reģistrācijas procedūrā reģistrētām zālēm izmaiņu procedūru izskatīšana notiek saskaņā ar Eiropas Komisijas 2008.gada 24.novembra Regulas (EK) Nr.1234/2008 par izmaiņu izskatīšanu cilvēkiem paredzētu zāļu un veterināro zāļu tirdzniecības atļauju nosacījumos prasībām un izmaiņas tiek klasificētas atbilstoši jaunajai vadlīnijai par izmaiņu klasificēšanu - pamatnostādnes, kurās ir sīka informācija par cilvēkiem paredzētu zāļu un veterināro zāļu tirdzniecības atļauju nosacījumu dažādām izmaiņu kategorijām (2010/C 17/01), (turpmāk- Vadlīnija). Tas nozīmē, ka būtiski ir mainījusies reģistrētu zāļu izmaiņu klasifikācija: ir ieviesta zāļu izmaiņu grupēšana, kas iepriekš nebija atrunāta normatīvajos aktos; II tipa izmaiņas, kas ietver sevī plašāku informāciju un ir sadalītas atsevišķos izmaiņu punktos, kā arī ir mainīts zāļu izmaiņu klasifikācijas iedalījums. Šobrīd, vērtējot reģistrētu zāļu izmaiņas, Zāļu valsts aģentūrai (turpmāk- Aģentūra) nav pamata klientiem piedāvāt cenu atlaides, gadījumā, ja izmaiņas tiek grupētas, *jo noteikumi Nr.61 nosaka samaksu par katru izmaiņu*. Eiropas Savienības dalībvalstu kompetento iestāžu prioritāte ir darba optimizācija un resursu taupīšana, līdz ar to ir ieviesta izmaiņu grupēšana, kas ļauj klientiem taupīt finanšu līdzekļus, saņemot maksas atlaides, gadījumā, ja identiskas izmaiņas tiek grupētas vairāk kā vienām zālēm. Lai Aģentūra tāpat kā citas Eiropas Savienības dalībvalstis varētu sniegt atlaides izmaiņu grupēšanas gadījumā, ir nepieciešamas veikt grozījumus noteikumos Nr.61, papildinot tos ar jauniem punktiem, kas atrunā atlaižu aprēķināšanas un atlaižu piemērošanas kārtību;2) tāpat ir nepieciešams precizēt atsevišķu maksas pakalpojumu veidu, mērvienības redakciju un precizēt atsevišķu pakalpojumu cenas, piemērojot 22% pievienotās vērtības nodokļa standartlikmi saskaņā ar grozījumiem likumā „Par pievienotās vērtības nodokli”, kas stājās spēkā 2011.gada 1.janvārī. Saskaņā ar valsts sekretāru 2010.gada 23.decembra sanāksmes protokola Nr.48, 26.§, 3.punktā noteikto – pievienotās vērtības nodokļa likmju izmaiņas cenrāžos konkrētajos Ministru kabineta noteikumos vai rīkojumos iestrādājamas, veicot tajos citus grozījumus pēc būtības;3) nepieciešams svītrot no Aģentūras maksas pakalpojumu cenrāžu pakalpojuma veidu, kas vairs nav pieprasīts „Zāļu patēriņa statistikas izdevums”.  |
|  3. |  Saistītie politikas ietekmes novērtējumi un pētījumi | Projekts šo jomu neskar. |
|  4. |  Tiesiskā regulējuma mērķis un būtība |  Ministru kabineta noteikumu projekts„Grozījumi Ministru kabineta 2006.gada 17.janvāra noteikumos Nr.61 „Noteikumi par Zāļu valsts aģentūras publisko maksas pakalpojumu cenrādi”” (turpmāk – noteikumu projekts) paredz šādus grozījumus:1. lai normu padarītu uztveramāku pakalpojuma ņēmējam un uzlabotu pakalpojumu pieejamību (komersantam), noteikumu projekts paredz 1.3., 2.1.2.apakšpunkta, 3.punkta, 5.3., 6.3., 7.1.2., 8.1.2., 9.1.3.apakšpunkta un 9.2.3.apakšpunkta aili „Pakalpojuma veids” izteikt citā redakcijā. Tehniskie grozījumi nepieciešami, jo no šobrīd spēkā esošās noteikumu Nr.61 pielikuma 1.3., 2.1.2., 5.3., 6.3., 7.1.2., 8.1.2., 9.1.3. un 9.2.3.apakšpunkta redakcijas izriet, ka Aģentūra var piemērot minētos punktus zāļu papildu stiprumam vai tirdzniecības iepakojumam tikai tad, ja tas ir iesniegts kopā ar pirmo zāļu formu, jo cenrādī ir norāde - „ja pieteikts vienlaikus”. Grozījumi nepieciešami, lai nodrošinātu pakalpojuma pieejamību arī reģistrācijas paplašināšanas gadījumā, ja papildu stiprums vai tirdzniecības iepakojums iesniegts reģistrācijai citā laika intervālā;
2. saskaņā ar Eiropas Komisijas 2008.gada 24.novembra Regulu (EK) Nr.1234/2008 un jauno Vadlīniju izmaiņu klasifikācijai ir mainīta reģistrētu zāļu klasifikācijas būtība. Atbilstoši šobrīd spēkā esošajai noteikumu Nr.61 redakcijai par IB tipa izmaiņu ir jāmaksā Ls 150,00 (atbilstoši pielikuma 4.2. un 11.2 apakšpunktam), savukārt, par II tipa izmaiņām jāmaksā Ls 100,00 (atbilstoši pielikuma 4.4. un 11.4 apakšpunktam). Ņemot vērā to, ka nelielas IB izmaiņas, kurām nav vajadzīga padziļināta ekspertīze un kuru izskatīšanas process ir īsāks (datu un dokumentu novērtēšana (ekspertīze) tiek veikta 30 dienu laikā pēc iesnieguma saņemšanas Aģentūrā) un vienkāršāks ir dārgākas nekā II tipa izmaiņas, kuras būtiski var ietekmēt zāļu drošumu, zāļu kvalitāti un iedarbīgumu un kuru izvērtēšanā ir jāiegulda lielāki resursi un, kuru izskatīšanas process ir garāks (datu un dokumentu novērtēšana (ekspertīze) tiek veikta 60 dienu laikā pēc iesnieguma saņemšanas Aģentūrā), noteikumu projekts paredz veikt atbilstošas izmaiņas pakalpojumu cenai (aizstāt pielikuma 4.2. un 11.2.apakšpunkta ailē „Cena bez PVN (Ls)” un ailē „Cena ar PVN (Ls)” skaitli „150” ar skaitli „100”, savukārt, pielikuma 4.4. un 11.4. apakšpunkta ailē „Cena bez PVN (Ls)” un ailē „Cena ar PVN (Ls)” skaitli „100” ar skaitli „150”);
3. lai novērstu nesakritību ar noteikumu Nr.61 pielikuma 11.7.punkta nosaukumu „par procedūru, ja Latvija ir atbildīgā (references) valsts” un punkta mērvienību, nepieciešams veikt atbilstošu mērvienības korekciju, tādēļ noteikumu projekts paredz pielikuma 11.7.1 un 11.7.2. apakšpunkta ailē „Mērvienība” vārdu „izmaiņa” aizstāt ar vārdu „procedūra”;
4. lai pakalpojumiem tiktu piemērota šobrīd spēkā esošā pievienotās vērtības nodokļa standarta likme 22% apmērā, veiktas atbilstošas izmaiņas pielikuma 23., 39., 41., 43., 45 un 86.punktā;
5. tā kā vairs nav pieprasījuma pēc pakalpojuma „zāļu patēriņa statistikas izdevums”, noteikumu projekts paredz svītrot pielikuma 87.punktu;
6. tā kā normatīvie akti nedeleģē Aģentūrai veikt medicīnisko ierīču ekspertīzi un Aģentūras funkcijās ietilpst tikai medicīnisko ierīču dokumentācijas ekspertīze, noteikumu projekts paredz svītrot pielikuma 104., 104.1., 104.1.1, 104.1.2, 104.1.3., 104.1.4., 104.1.5., 104.1.6., 104.1.7., 104.1.8.,104.1.9., 104.2., 104.2.1., 104.2.2., 104.2.3., 104.2.4., 104.2.5., 104.2.6., 104.2.7., 104.2.8., 104.2.9., 105.1.1., 105.1.2., 105.1.3., 105.1.4., 105.1.5., 105.1.6., 105.1.7., 105.1.8., 105.1.9., 105.2.1., 105.2.2., 105.2.3., 105.2.4., 105.2.5., 105.2.6., 105.2.6., 105.2.7., 105.2.8. un 105.2.9.apakšpunkta ailēs „Pakalpojuma veids” vārdus „un to”, savukārt, pielikuma 105.punkta ailē „Pakalpojuma veids” vārdu un simbolu „un/”;
7. tā kā šobrīd spēkā esošie normatīvie akti paredz situācijas, kad Aģentūra veic dokumentācijas ekspertīzi, bet ir tiesīga neizsniegt atļauju, ja 30 dienu laikā pēc dokumentācijas saņemšanas tā nav pieņēmusi lēmumu atteikt izsniegt izpētes atļauju, nepieciešams svītrot pielikuma 109.punkta ailē „Pakalpojuma veids” vārdus „atļaujas saņemšanai iesniegtās”;
8. lai ievērotu Eiropas Kopienas Zāļu tiesiskā regulējuma dokumentu krājuma 9A sējuma „Cilvēkiem lietojamo zāļu farmakovigilances vadlīnijas” 6.2.2 apakšpunktu par periodiski atjaunojamā drošuma ziņojuma iesniegšanu, nepieciešams samazināt komersantu izmaksas, nosakot samaksu par periodiski atjaunojamā drošuma ziņojuma ekspertīzi zālēm ar vienādu (-ām) aktīvo (-ām) vielu (-ām) vienam reģistrācijas apliecības īpašniekam, tādēļ noteikumu projekts paredz izteikt pielikuma 3.punkta, 10.1.apakšpunkta aili „Pakalpojuma veids” citā redakcijā, tādējādi nodrošinot turpmāk vienu samaksu par periodiski atjaunotā drošības ziņojuma ekspertīzi vienām zālēm, t.i., vienam reģistrācijas numuram, arī tajos gadījumos, kad reģistrācijas apliecības īpašnieks ir reģistrējis vairākas zāles (zāļu stiprumus, zāļu formas) ar vienādu aktīvo vielu;
9. lai Aģentūra tāpat kā citas Eiropas Savienības dalībvalstis varētu sniegt atlaides komersantiem izmaiņu grupēšanas gadījumā, ievērojot Eiropas Komisijas 2008.gada 24.novembra Regulas (EK) Nr.1234/2008 par izmaiņu izskatīšanu cilvēkiem paredzētu zāļu un veterināro zāļu tirdzniecības atļauju nosacījumu prasības, noteikumu projekts paredz pielikumu papildināt ar jaunu piezīmi, kas nosaka zāļu reģistrācijas apliecību īpašniekiem piemērojamo atlaižu aprēķināšanas kārtību.

 Noteikumu projekts pilnībā atrisinās anotācijas I sadaļas 2.punktā minētās problēmas. |
|  5. |  Projekta izstrādē iesaistītās institūcijas |  Aģentūra un noteikumu projektu tā izstrādātajā redakcijā atbalsta Starptautisko inovatīvo farmaceitisko firmu asociācija un Latvijas Darba devēju konfederācija.  |
|  6. |  Iemesli, kādēļ netika nodrošināta sabiedrības līdzdalība | Noteikumu projekts paredz būtiski samazināt noteiktu pakalpojumu cenas, ņemot vērā faktiskās izmaksas un resursu optimizācijas pasākumus. Tā kā noteikumu projekts neparedz maksas pakalpojumiem cenu palielinājumu, un par vairākiem maksas pakalpojumiem pakalpojumu ņēmējiem būs jāmaksā pat mazāk, tad plaša sabiedrības iesaistīšana un līdzdalība netika nodrošināta. Aģentūra uz esošo izdevumu bāzes varēs sniegt lielāku pakalpojumu apjomu un līdz ar to samazināt pakalpojumu cenu par 70% identisko izmaiņu izvērtēšanā, kuras attiecas uz vairākiem zāļu reģistrācijas numuriem. Komersantiem būtiski samazināsies izdevumi gadījumos, ja ir reģistrēti vairāki zāļu stiprumi un zāļu formas, uz kurām attiecas identiskas izmaiņas. Noteikumu projekts paredz sakārtot normatīvo bāzi, kā arī izlabot tehniskas kļūdas, kas ieviesušās sākotnēji izstrādājot cenrādi.  |
|  7. |  Cita informācija |  Noteikumu projektam ir klāt pievienots Ministru kabineta sēdes protokollēmuma projekts, kas paredz Veselības ministrijai izstrādāt un veselības ministram līdz 2011.gada 15.decembrim noteiktā kārtībā iesniegt Ministru kabinetā noteikumu projektu „Grozījumi Ministru kabineta 2006.gada 17.janvāra noteikumos Nr.61 „Noteikumi par Zāļu valsts aģentūras publisko maksas pakalpojumu cenrādi””, saskaņojot Zāļu valsts aģentūras publisko maksas pakalpojumu apmēru ar maksu par atbilstošiem pakalpojumiem Igaunijā un Lietuvā. Minētais ir saskaņots ar Starptautisko inovatīvo farmaceitisko firmu asociāciju un Latvijas Darba devēju konfederāciju.  |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa |   Ņemot vērā šī gada pieredzi, turpmākos gados plānoti 2000 pakalpojumu ņēmēji. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
|  3. |  Tiesiskā regulējuma finansiālā ietekme | Aģentūra uz esošo izdevumu bāzes varēs sniegt lielāku pakalpojumu apjomu un līdz ar to samazināt pakalpojumu cenu par 70% identisko izmaiņu izvērtēšanā, kuras attiecas uz vairākiem zāļu reģistrācijas numuriem. Komersantiem būtiski samazināsies izdevumi gadījumos, ja ir reģistrēti vairāki zāļu stiprumi un zāļu formas, uz kurām attiecas identiskas izmaiņas. Tā kā noteikumu projekts paredz 70% atlaides maksas pakalpojumiem „4.Nacionālajā procedūrā reģistrēto zāļu izmaiņu dokumentācijas ekspertīze”, „11.Savstarpējās atzīšanas un decentralizētajā procedūrā reģistrēto zāļu periodiski atjaunotā drošības ziņojuma ekspertīze, kurā Latvijas ir atsauces valsts (references) valsts”, tad Aģentūras ieņēmumi un savukārt, komersantu izdevumi, 2011.gada pēdējos trīs mēnešos samazināsies par 114 100 latiem, 2012.-2014.gadā par 456 300 latiem.  |
|  4. |  Tiesiskā regulējuma nefinansiālā ietekme | Pēc noteikumu projekta pieņemšanas Aģentūra tāpat kā citas Eiropas Savienības dalībvalstis būs tiesīga sniegt atlaides zāļu reģistrācijas apliecību īpašniekiem izmaiņu grupēšanas gadījumā. |
|  5. |  Administratīvās procedūras raksturojums | Projekts šo jomu neskar. |
|  6. |  Administratīvo izmaksu monetārs novērtējums | Projekts šo jomu neskar. |
|  7. |  Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  **Rādītāji** | **2011.gads** |  Turpmākie trīs gadi (tūkst. latu) |
| **2012.** | **2013.** | **2014.** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
|  1 |  2 |  3 |  4 |  5 |  6 |
|  1. Budžeta ieņēmumi: | **3 784,2**  | **-114,1** | **-456,3** | **-456,3** | **-456,3** |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 3 784,2 | -114,1 | -456,3 | -456,3 | -456,3 |
|  1.2. valsts speciālais budžets | 0 | 0 | 0 | 0 | 0 |
|  1.3. pašvaldību budžets | 0 | 0 | 0 | 0 | 0 |
|  2. Budžeta izdevumi: | **4 207,8** | **-114,1** | **-456,3** | **-456,3** | **-456,3** |
|  2.1. valsts pamatbudžets | 4 207,8 | -114,1 | -456,3 | -456,3 | -456,3 |
|  2.2. valsts speciālais budžets | 0 |   0 |   0 |   0 |   0 |
|  2.3. pašvaldību budžets | 0 |   0 |   0 |   0 |   0 |
|  3. Finansiālā ietekme: |   423,6 |   0 |   0 |   0 |   0 |
|  3.1. valsts pamatbudžets |   423,6 |   0 |   0 |   0 |   0 |
|  3.2. speciālais budžets |   0 |   0 |   0 |   0 |   0 |
|  3.3. pašvaldību budžets |   0 |   0 |   0 |   0 |   0 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  X |   0 |   0 |   0 |   0 |
|   0 |   0 |   0 |   0 |
|   0 |   0 |   0 |   0 |
|  5. Precizēta finansiālā ietekme: |  X |   0 |   0 |   0 |   0 |
|  5.1. valsts pamatbudžets |   0 |   0 |   0 |   0 |
|  5.2. speciālais budžets |   0 |   0 |   0 |   0 |
|  5.3. pašvaldību budžets |   0 |   0 |   0 |   0 |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Atbilstoši likumam „Par valsts budžetu 2011.gadam” ar 2011.gada 29.aprīlī izsludinātajiem grozījumiem valsts budžeta programmā 48.00.00 „Medikamentu un medicīnas preču novērtēšana un reģistrācija” ieņēmumi no maksas pakalpojumiem un citi pašu ieņēmumi 3 784 189 lati, izdevumi 4 207 801 lati, ņemot vērā maksas pakalpojumu un citu pašu ieņēmumu naudas līdzekļu atlikuma samazinājumu 423 612 latu apmērā.Tā kā noteikumu projekts paredz 70% atlaides maksas pakalpojumiem „Nacionālajā procedūrā reģistrēto zāļu izmaiņu dokumentācijas ekspertīze”, „Savstarpējās atzīšanas un decentralizētajā procedūrā reģistrēto zāļu periodiski atjaunotā drošības ziņojuma ekspertīze, kurā Latvijas ir atsauces valsts (references) valsts”, tad Aģentūras ieņēmumi un izdevumi 2011.gada pēdējos trīs mēnešos attiecībā pret 2011.gadā trim mēnešiem plānoto ieņēmumu apjomu samazināsies par 114 100 latiem, savukārt, plānotais maksas pakalpojumu ieņēmumu un izdevumu samazinājums 2012.-2014.gadā, sniedzot komersantiem iepriekš minētos pakalpojumus ar 70% atlaidi, 456 300 lati (detalizētu aprēķinu par plānoto maksas pakalpojumu ieņēmumu samazinājumu un to atšifrējumu pa izdevumu ekonomiskās klasifikācijas kodiem 2011.gadā trīs mēnešos skat. anotācijas pielikumā Nr.2, ieņēmumu samazinājumu 2012.-2014.gadā un to atšifrējumu pa izdevumu ekonomiskās klasifikācijas kodiem skat. anotācijas pielikuma Nr.1).  |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija |  Ieņēmumi no maksas pakalpojumiem un attiecīgie izdevumi tiks veikti Veselības ministrijas valsts budžeta programmā 48.00.00 „Medikamentu un medicīnas preču novērtēšana un reģistrācija“. Priekšlikums par ieņēmumu no maksas pakalpojumiem un citu pašu ieņēmumu un tiem atbilstošo izdevumu samazinājumu:- par 2011.gada trīs mēnešiem tiks iesniegts Finanšu ministrijā likumprojekta „Grozījumi likumā „Par valsts budžetu 2011.gadam““ sagatavošanas procesā (gadījumā, ja tādi tiks izstrādāti, ja netiks izstrādāti, tad aģentūrai būs maksas pakalpojumu un citu pašu ieņēmumu un izdevumu neizpilde par 114 100 latiem); - par 2012.–2014.gadu tiks iekļauts Veselības ministrijas vidēja termiņa valsts budžeta pieprasījumā. |

*Anotācijas IV. - VI. sadaļa – projekts šīs jomas neskar.*

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Noteikumu projekta izpildi nodrošinās Aģentūra. |
| 2. | Projekta izpildes ietekme uz pārvaldes funkcijām  | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
| 6. | Cita informācija | Nav |

Veselības ministrs J.Bārzdiņš

13.09.2011 15:42

2265

Ž.Zvaigzne

67876041, Zanete.Zvaigzne@vm.gov.lv